Wadi Rum

desno|mini|Wadi Rum tokom decembra

**Wadi Rum** ( ) poznat i kao *Dolina mjeseca* ( *Wādī al-Qamar*) je područje u južnom dijelu Jordana, oko 60&nbsp;km istočno od Akabe. Najveći je vadi, tj. isušeno riječno korito u Jordanu. Dolina urezana u pješčenjak i granitnu stijenu obiluje prekrasnim krajolicima zbog čega je uvrštena na listu svjetske baštine UNESCO-a.

Između ostalog, Wadi Rum sadrži veliku raznolikost pustinjskih oblika, uključujući doline pješčenjaka, prirodne lukove, klisure, litice, klizišta i pećine. Na ovom području se nalaze i primjerci kamene umjetnosti, natpisi i arheološki ostaci koji svjedoče o više od 12.000 godina neprekidnog ljudskog prebivališta.

## Naziv 
Wadi Rum je najvjerovatnije dobio naziv od ranog imena Irema, posjednika stubova. Naime, riječ je o mjestu koje se spominje u Kur'anu, u suri El-Fedžr, gdje se kaže:

## Historija 
Wadi Rum je područje koje je bilo naseljeno mnogim ljudskim kulturama još od prahistorije, pri čemu su mnoge kulture, uključujući i Nabatejce, ostavile svoj trag u obliku kamenih slika, grafita i hramova. Na zapadu je Wadi Rum možda najpoznatiji po svojoj vezi s britanskim oficirom T. E. Lawrenceom, koji je nekoliko puta prolazio ovim krajem tokom Arapskog ustanka 1917/18. Osamdesetih godina prošlog vijeka jedna od kamenih formacija u Wadi Rumu, koja je prvobitno bila poznata kao Jabal al-Mazmar (Planina kuge), nazvana je *Sedam stubova mudrosti*, nakon Lawrenceove knjige koja je napisana nakon rata, iako *Sedam stubova* koji se spominju u knjizi nemaju vezu s Wadi Rumom.

## Geografija 
Područje je usredotočeno na glavnu dolinu Wadi Ruma. Najviša nadmorska visina u Jordanu je Jabal Umm ad Dami s 1840 m nadmorske visine (podaci SRTM 1854 m), a koja se nalazi oko 30 kilometara južno od sela Rum. Tokom vedrog vremena s vrha se može vidjeti Crveno more i granica s Saudijskom Arabijom.

Jabal Ram ili Jebel Rum (1.734 metara nadmorske visine) je drugi najviši vrh Jordana i najviši vrh u središnjem Rumu, a uzdiže se neposredno iznad doline Ruma, nasuprot Jebel um Ishrina, koji je vjerovatno jedan metar niže nadmorske visine.

Kanjon Khaz'ali u Wadi Rumu je mjesto petroglifa urezanih u zidove pećine na kojima su prikazani ljudi i antilope iz vremena Thamuda. U selu Wadi Rum živi nekoliko stotina beduinskih stanovnika s jednom školom za dječake i djevojčice, nekoliko trgovina i sjedištem Pustinjske patrole.

Nedavno je Geoff Lawton postigao uspjeh u uspostavljanju permakulturnog ekosistema u Wadi Rumu.

## Galerija 

Datoteka:GabelRum01 ST 07.JPG|Pogled s vrha Jabal Ram
Datoteka:Seven Pillars 2008_e5.jpg|kamena formacija *Sedam stubova mudrosti*

Datoteka:WadiRumPetroglyphs.jpg|Thamudski natpis u Wadi Rumu
Datoteka:Wadi Rum BW 6.JPG|ostaci tvrđave iz Nabatejskog perioda
Datoteka:Wadi Rum Formation.jpg|Formacija pješčenjaka, urezani elementi u Wadi Rumu
Datoteka:Wadi Rum in Jordan.JPG|Pustinja Wadi Rum 
Datoteka:Wadi Rum, Jordan, The Wadi Rum Visitor Center.jpg|Centar za posjetioce u Wadi Rumu
Datoteka:Wadi Rum Protected Area, Jordan.jpg|Wadi Rum 2011. godine
Datoteka:Mountain in Wadi Rum, Jordan.jpg|Planine Wadi Ruma
Datoteka:Wadi Rum rock formations along with Bedouin camps, Jordan.jpg|Stjenovite formacije Wadi Ruma duž beduinskih naselja 
Datoteka:Jordan, Wadi Rum Desert, Jebel Khazali.jpg|Kanjon Khazali

## Reference 
Kategorija:Historija Jordana
Kategorija:Svjetska baština u Jordanu
Kategorija:Vadi u Jordanu